Thea Bjelde

Thea Bjelde (s. 5. kesäkuuta 2000) on norjalainen jalkapalloilija. Hän on pelipaikaltaan keskikenttäpelaaja. Hän on pelannut Norjan naisten maajoukkueessa vuoden 2025 loppuun mennessä 34 maaottelua, joista ensimmäisen lokakuussa 2022. Hän on tehnyt ensimmäisen ja toistaiseksi ainoan maaottelumaalinsa huhtikuussa 2024 Suomea vastaan. Bjelde pelasi MM-kilpailuissa 2023 avauskokoonpanossa Norjan kaikki neljä ottelua. EM-kilpailuissa 2025 hän pelasi avauskokoonpanossa kaksi alkulohko-ottelua ja tappiollisen puolivälieräottelun. Hän on pelannut Norjan nuorisomaajoukkueissa yli 50 ottelua.

Bjelde on edustanut kotimaansa pääsarjassa Sogndalia, Kaupangeria, vuosina 2016–2021 Arna-Bjørnaria ja heinäkuusta 2021 alkaen neljän vuoden ajan Vålerengaa. Hän voitti Norjan liigamestaruuden vuosina 2023 ja 2024. Hän siirtyi heinäkuussa 2025 Saksan Bundesliigassa pelaavaan Wolfsburgiin.

 Lähteet 

Luokka:Norjalaiset jalkapalloilijat
Luokka:Vuonna 2000 syntyneet
Luokka:Elävät henkilöt